Raja (slekt)

Se tekst

Raja er en artsrik slekt med nesten 30 arter i skatefamilien. De er alle flate med mer eller mindre rombisk fasong. Brystfinnene strekker seg nesten fra nesetippen til analåpningen, og hos mange arter har de en tydelig spiss. Snuten er også spiss og er dannet av en utløper fra nesebrusken.

 Beskrivelse 
Munnen og gjeller sitter på undersiden av kroppen, med unntak av sprøytehullet som sitter bak hvert øye, på oversiden. Artene i slekten er enten ensfargede grå eller gråbrune, eller har et emønster av flekker eller prikker. De fleste har pigg- eller torneaktige skjell på oversiden. Hos en del av artene er det kjent svake elektriske organer i halen.

Størrelsen på artene varierer. Småskate, Raja erinacea er 50 cm eller kortere som voksen, mens R. binoculata blir 2,5 meter. Slekten har fossile medlemmer helt tilbake til krittiden

 Levevis 
Alle medlemmer av slekten er bunndyr og er aktive både om dagen og om natten. Føden består av småfisk som flyndrer og småsil, reker, krabber og muslinger. De finnes i nesten alle hav fra tropene til opp mot arktiske farevann. Mange av artene foretrekker normalt grunt vann, men de finnes ned til 2 700 meters dybde.

Paring foregår på vårparten. Alle arter i slektene er eggleggende. Hunnenen legger et stort antall egg, som alle er omsluttet av en læraktig eggkapsel med fire krøllete festetråder. Eggkapselen er dannet av et kollagen og er både seige og lette. Tomme eggkapsler er vanlige å finne blant drivved på stranda.

 Systematikk 
Slekten Raja var før den mest artsrike slekten blant skater, men nyere systematikk har splittet opp slekten i en serie nye slekter, særlig Dipturus, Amblyraja, Rajella og Leucoraja. Etter oppslipiitingen er det bare storskate av de norske artene som er igjen i slekten.

 Raja ackleyi Garman, 1881
 Raja africana Capapé, 1977
 Raja asterias Delaroche, 1809
 Raja bahamensis Bigelow & Schroeder, 1965
 Raja binoculata Girard, 1855
 Raja brachyura Lafont, 1873
 Raja cervigoni Bigelow & Schroeder, 1964
 Raja chinensis Basilewsky, 1855
 Piggskate, Raja clavata Linnaeus, 1758
 Raja cortezensis McEachran & Miyake, 1988
 Raja eglanteria L. A. G. Bosc, 1800
 Raja equatorialis D. S. Jordan & Bollman, 1890
 Raja herwigi G. Krefft, 1965
 Raja inornata D. S. Jordan & C. H. Gilbert, 1881
 Raja maderensis R. T. Lowe, 1838
 Raja microocellata Montagu, 1818
 Raja miraletus Linnaeus, 1758
 Raja montagui Fowler, 1910
 Raja polystigma Regan, 1923
 Raja pulchra F. H. Liu, 1932
 Raja radula Delaroche, 1809
 Raja rhina D. S. Jordan & C. H. Gilbert, 1880
 Raja rondeleti Bougis, 1959
 Raja rouxi Capapé, 1977
 Raja stellulata D. S. Jordan & C. H. Gilbert, 1880
 Raja straeleni Poll, 1951
 Raja texana A. C. Chandler, 1921
 Raja undulata Lacépède, 1802
 Raja velezi Chirichigno F., 1973

 Referanser 

 Eksterne lenker 


Kategori:Bruskfisker
Kategori:Dyr formelt beskrevet av Carl von Linné
Kategori:Fisker formelt beskrevet i 1758